CELEX: C2006/074/10
Language: el
Date: 2006-03-25 00:00:00
Title: Υπόθεση C-5/06: Αίτηση για την έκδοση προδικαστικής αποφάσεως που υπέβαλε το Finanzgericht Düsseldorf με διάταξη της  2ας Ιανουαρίου 2006 , στην υπόθεση Jülich AG κατά Hauptzollamt Aachen

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/4
            
         Αίτηση για την έκδοση προδικαστικής αποφάσεως που υπέβαλε το Finanzgericht Düsseldorf με διάταξη της 2ας Ιανουαρίου 2006, στην υπόθεση Jülich AG κατά Hauptzollamt Aachen
   (Υπόθεση C-5/06)
   (2006/C 74/10)
   Γλώσσα διαδικασίας: η γερμανική
   Με διάταξη της 2ας Ιανουαρίου 2006, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 9 Ιανουαρίου 2006, το Finanzgericht Düsseldorf (Γερμανία), στο πλαίσιο της διαφοράς μεταξύ Jülich AG και Hauptzollamt Aachen, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Έχει την έννοια το άρθρο 15 του κανονισμού (ΕΚ) 1260/2001 (1) του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης, ότι κατά την εξακρίβωση του πλεονάσματος που είναι δυνατόν να εξαχθεί επιτρέπεται να υπολογιστούν μόνον οι προς εξαγωγή ποσότητες ζάχαρης, ισογλυκόζης και σιροπιού ινσουλίνης για τις οποίες πράγματι χορηγήθηκαν επιστροφές λόγω εξαγωγής;
            
         
               2)
            
            
               Στην περίπτωση καταφατικής απαντήσεως στο πρώτο ερώτημα: Είναι ανίσχυρο το άρθρο 6, παράγραφος 4, του κανονισμού (ΕΚ) 314/2002 (2) της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης, όπως τροποποιήθηκε με τον κανονισμό (ΕΚ) 1140/2003 (3) της Επιτροπής, της 27ης Ιουνίου 2003;
            
         
               3)
            
            
               Στην περίπτωση που δοθεί αρνητική απάντηση στο πρώτο ερώτημα: Έχει την έννοια το άρθρο 15 του κανονισμού (ΕΚ) 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης, ότι τόσο κατά την εξακρίβωση του πλεονάσματος που είναι δυνατόν να εξαχθεί όσο και κατά την εξακρίβωση της μέσης ζημίας ανά τόνο ζάχαρης πρέπει να υπολογιστούν όλες οι εξαγωγές, ακόμη και αν για ένα μέρος αυτών των εξαγωγών κατά την οικεία περίοδο εμπορίας δεν χορηγήθηκαν επιστροφές λόγω εξαγωγής;
            
         
               4)
            
            
               Στην περίπτωση καταφατικής απαντήσεως στο πρώτο, δεύτερο ή τρίτο ερώτημα: Είναι άκυρος ο κανονισμός (ΕΚ) 1775/2004 (4) της Επιτροπής, της 14ης Οκτωβρίου 2004, για καθορισμό, για την περίοδο εμπορίας 2003/2004, των ποσών των συνεισφορών στην παραγωγή όσον αφορά τον τομέα της ζάχαρης;
            
         
      (1)  EE L 178, σ. 1.
   
      (2)  EE L 50, σ. 40.
   
      (3)  EE L 160, σ. 33.
   
      (4)  EE L 316, σ. 64.